CELEX: 32013R0442
Language: bg
Date: 2013-05-07 00:00:00
Title: Регламент за изпълнение (ЕС) № 442/2013 на Комисията от 7 май 2013 година относно класирането на някои стоки в Комбинираната номенклатура

15.5.2013   
            
            
               BG
            
            
               Официален вестник на Европейския съюз
            
            
               L 130/15
            
         РЕГЛАМЕНТ ЗА ИЗПЪЛНЕНИЕ (ЕС) № 442/2013 НА КОМИСИЯТА
   от 7 май 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 май 2013 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Хомогенна незърнеста, мека паста с пикантен аромат и предимно солен, пикантен вкус („shiro miso“).
                  Продуктът се състои от (в % от теглото):
                  
                              —
                           
                           
                              соеви зърна
                           
                           
                              43;
                           
                        
                              —
                           
                           
                              ориз
                           
                           
                              43;
                           
                        
                              —
                           
                           
                              сол
                           
                           
                              12;
                           
                        
                              —
                           
                           
                              вода
                           
                           
                              2.
                           
                        Пастата се получава чрез ферментация (плесен Koji) на смес от парени соеви зърна и парен ориз.
                  По време на ферментацията се развиват различни вкусове и продуктът се използва като съставка в традиционните японски ястия.
               
               
                  2103 90 90
               
               
                  Класирането се определя от разпоредбите на Общи правила 1 и 6 за тълкуване на Комбинираната номенклатура и от описанието на кодове по КН 2103, 2103 90 и 2103 90 90.
                  Продуктът се добавя към ястия с цел тяхното овкусяване, може да се използва в много различни ястия и отговаря на характеристиките на комбинирани подправки за ястия и смесени подправки за салати от позиция 2103.
                  Продуктът е препарат, който придава вкус на ястието, но не е предназначен за самостоятелна консумация. Следователно е изключено класиране в позиция 2008 (вж. също Обяснителните бележки към Хармонизираната система за позиция 2103, (А), трети параграф).
                  Тъй като описанието на позиция 2103 е по-специфично, класирането в позиция 2106 като хранителни продукти, неупоменати, нито включени другаде, се изключва.
                  Ето защо продуктът трябва да бъде класиран в код по КН 2103 90 90 като други комбинирани подправки за ястия и смесени подправки за салати.